แนวโน้ม SET ไซด์เวย์อัพ รับ “น้ำมัน” พุ่งนิวไฮ แนะจับตาประชุม “โอเปกพลัส”
แนวโน้ม “ดัชนี” เช้าแกว่งไซด์เวย์อิงบวก ตอบรับราคาน้ำมันทำ “นิวไฮ” ลุ้นทำ Window Dressing ก่อนปิดงบไตรมาส 2/64
28 มิ.ย. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะแกว่งไซด์เวย์ อิงทางบวก คาดว่าจะตอบรับราคาน้ำมันที่ปรับตัวขึ้นสูงสุดในรอบ 2 ปีครึ่ง และยังมีลุ้นการทำ Window Dressing ก่อนปิดงบฯไตรมาส 2/64 รวมถึงภาครัฐฯได้ควบคุมการแพร่ระบาดไวรัสโควิด-19 เป็นหลายจุด ทำให้ส่งผลกระทบต่อรายอุตสาหกรรม ซึ่งก็คาดว่าจะกระทบกลุ่มรับเหมาก่อสร้าง เนื่องจากมีการปิดแคมป์ก่อสร้าง
อย่างไรก็ดี สัปดาห์นี้ให้ติดตาม Rebalance ของ SET50, ผลผลิตภาคอุตสาหกรรมของไทยที่จะออกมาในวันนี้, จับตาจะมีการเลื่อนโครงการคนละครึ่ง เฟส 3 ออกไปหรือไม่, เกาะติดการประชุมกลุ่มโอเปกพลัสที่จะมีขึ้นในวันพฤหัสนี้ และวันศุกร์นี้ให้ติดตามตัวเลขการจ้างงานนอกภาคเกษตรของสหรัฐฯ
พร้อมให้แนวรับ 1,570-1,575 จุด ส่วนแนวต้าน 1,595-1,600 จุด